Tamedyazt taqbaylit tamirant am tmedyazt n tmura nniḍen, tefka azal i usemres n uzamul acku irennu-d cbaḥa i usefru . Slimane AZEM yesseqdec tawsit-agi s waṭas,acku ayen akk i d-yemmal neɣ i d-yettawi deg yisefra-ines, d ayen ur yezmir ara ad yemmeslay fell-as srid am lbaṭel iɛeddan ɣef tmurt-is, leḥkum amesbatli...Dɣa yessexdam izumalama d izumal nugama neɣ iɣersiwen akken ad yessenfali ɣef wayen akk i tiqerḥen neɣ ɣef wayen i yettḥulfu akken ad yessiweḍ izen-iss wudem yemgarraden ɣef imedyazen iqbayliyen-nniḍen, ayagi ad d-iban deg tesleḍt ar ad neg i yisefra-ines.Isefra n Slimane Azem qnen neɣ cudden ɣer wayen i as d-yezzin, ama seg tama n yidles, timetti neɣ tasertit, aladɣa tinigt . Ma dayen yerzan isental i ɣef d-yewwi, d wamek i yessemres izamulen deg yissefra-ines, ay-agi d ayen ar ad nwali deg ixef i d-iteddun .